rejauldu/bengali-wikipedia huggingface dataset:
বজলুল করিম ফালু একজন বাংলাদেশি রাজনীতিবিদ ছিলেন। তিনি ছিলেন একজন মুক্তিযোদ্ধা। তিনি চতুর্থ জাতীয় সংসদ নির্বাচনে কিশোরগঞ্জ-১ আসনের সাংসদ হিসেবে নির্বাচিত হয়েছিলেন। তিনি ২০১৯ সালের ২০ এপ্রিল মৃত্যুবরণ করেন। মৃত্যুকালে তার বয়স হয়েছিল ৬৮ বছর।  তথ্যসূত্র  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:২০১৯-এ মৃত্যু বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাঙালি রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:১৯৫০-এর দশকে জন্ম
বিএমসি জিনোমিক্স একটি মুক্ত-অ্যাক্সেস বৈজ্ঞানিক সাময়িকী যা জিনোমিক্স ও প্রোটিওমিক্স-এর সমস্ত ক্ষেত্র কভার করে। সাময়িকীটি ২০০০ সালে প্রতিষ্ঠিত হয় এবং বায়োমেড সেন্ট্রাল দ্বারা প্রকাশিত হয়। এর ২০২২ সালের ইমপ্যাক্ট ফ্যাক্টর ৪.৪।   সারসংক্ষেপ ও সূচিবদ্ধকরণ    সাময়িকীটি পাবমেড, পাবমেড সেন্ট্রাল, মেডলাইন, বায়োসিস প্রিভিউ, এম্বেজ, স্কোপাস, জুয়োলজিকাল রেকর্ড এবং অন্যান্য সূচিবদ্ধকরণ পরিষেবায় সূচিবদ্ধ হয়েছে।   তথ্যসূত্র     বিষয়শ্রেণী:যুক্তরাজ্যে জিনতত্ত্ব বিষয়শ্রেণী:জিনতত্ত্ব বিষয়ক সাময়িকী বিষয়শ্রেণী:ইংরেজি ভাষার ম্যাগাজিন বিষয়শ্রেণী:বায়োমেড সেন্ট্রালের একাডেমিক সাময়িকী বিষয়শ্রেণী:২০০০ সালে প্রতিষ্ঠিত একাডেমিক সাময়িকী বিষয়শ্রেণী:জিনোমিক্স সাময়িকী
লেগেনিয়ে (হাঙ্গেরীয়: legényes) বা ফেচিওরেস্কা (রোমানীয়: feciorească) হল একটি পুরুষদের একক নৃত্য। এটি ট্রান্সিলভানিয়ার কালোতাসেগ, সিলাগিশাগ এবং মেজোষেগ অঞ্চলে বসবাসকারী হাঙ্গেরীয় জাতিগোষ্ঠীর লোকেরা করে। এটি ক্লুজ শহরের চারপাশের অঞ্চলে জনপ্রিয়।  এই নৃত্য সাধারণত তরুণ ছেলেরা করে। তবে বয়স্করাও এটি করতে পারে। এটি এককভাবে করা হয়, যেখানে একজন নৃত্যশিল্পী ব্যান্ডের সামনে নৃত্য করে। নারীরা পাশে সারিবদ্ধ হয়ে দাঁড়িয়ে গান বা ছন্দবদ্ধ শব্দ উচ্চারণ করেন। প্রতিটি নৃত্যশিল্পী সাধারণত ৪ থেকে ৮টি ধাপ সম্পাদন করে এবং সেখানে কোনো পুনরাবৃত্তি থাকে না। প্রতিটি ধাপ ৪টি অংশে বিভক্ত হয় এবং প্রতিটি অংশ ৪ তাল পর্যন্ত স্থায়ী হয়। প্রথম অংশ সাধারণত সবার জন্য একই হয়, যদিও কিছু বৈচিত্র্য রয়েছে। প্রায় প্রতিটি নৃত্যশিল্পীর নিজস্ব একটি গান থাকে এবং তারা আজীবন শুধুমাত্র সেই গানের জন্যই নৃত্য পরিবেশন করেন।   ধরন   লেগেনিয়ে / ফেচিওরেস্কা (কালোতাসেগ)    শুরু তেম্পো (সেক)    শুরু মাজার বা শুরু ফোগাসোলাশ (মেজোষেগ)    পোন্তোজো / পোন্তুরি (কুকুল্লো-মেন্তে)    তর্ণাভেয়ানা বা করচোস (মেজোষেগ)    ফিগুরাজো (সিলাগিশাগ)   আরও দেখুন     শুহপ্ল্যাটলার   তথ্যসূত্র      বহিঃসংযোগ     ফেচিওরেস্কা / লেগেনিয়ে ভিডিও     ইউটিউবে লেগেনিয়ে / ফেচিওরেস্কা    ইউটিউবে তর্ণাভেয়ানা    লেগেনিয়ে সম্পর্কে আরও তথ্য  বিষয়শ্রেণী:হাঙ্গেরীয় নৃত্য বিষয়শ্রেণী:রোমানীয় লোকনৃত্য
তাকরিরে তিরমিযী () পাকিস্তানি মুহাদ্দিস তাকি উসমানির উর্দু ভাষায় রচিত সুনান আত-তিরমিজীর একটি ব্যাখ্যাগ্রন্থ। এটি দরসে তিরমিযীর সম্পূরক গ্রন্থ। এটি মূলত দারুল উলুম করাচিতে সুনান আত তিরমিযীর শিক্ষক হিসেবে তার দেওয়া বক্তৃতা সমূহের সংকলন, যা ১৯৯৯ সালে ২ খণ্ডে প্রকাশিত হয়। প্রথম খণ্ডে ক্রয়-বিক্রয়ের আধুনিক সমস্যাগুলো পুঙ্খানুপুঙ্খভাবে আলোচনা করা হয়েছে। এর পৃষ্ঠা সংখ্যা ৩৭২। দ্বিতীয় খণ্ডে কিতাব আল-দিয়াত, আল-হুদূদ, আল-সাইদ এবং আল-আদাহী, আল-নাজার এবং আল-ইমান, আল-সির, ফাযায়েল আল-জিহাদ এবং পোশাক সম্পর্কিত অধ্যায়গুলো বর্ণনা করা হয়েছে। এই খণ্ডের পৃষ্ঠাসংখ্যা ৪০২।   ইতিহাস  তাকি উসমানি দারুল উলুম করাচিতে সুনান আত তিরমিযীর শিক্ষক থাকাকালীন এই গ্রন্থের উপর দেওয়া বক্তৃতাসমূহ সংকলন করে তার ভাগিনা রশীদ আশরাফের সম্পাদনায় দরসে তিরমিযী প্রকাশিত হয়। তিনি ‘তালাক’ অধ্যায় পর্যন্ত সম্পাদনা করতে পেরেছিলেন, যা তিন খণ্ডে প্রকাশিত হয়। ছাত্রদের পীড়াপীড়ির কারণে মাওলানা আব্দুল্লাহ মায়মান অন্যান্য অধ্যায়ের আলোচনা টেপ রেকর্ডারের সাহায্যে সংকলন করেন। তিনি অভিমত প্রকাশ করেন যে, "অতিরিক্ত নিরীক্ষণ ও সূত্রসন্ধান ছাড়া এ আলোচনা হুবহু প্রকাশ করা হোক। মাওলানা রশীদ আশরাফ ছাহেব যখন সুযোগ পাবেন, এসব অধ্যায়ের উপরও নিজ তাহকীকী কাজ সম্পাদন করবেন।" তাকি উসমানি এ প্রস্তাবে রাজি হন এবং এ গ্রন্থের নাম তাকরিরে তিরমিযী ঠিক করে দেন।  মুহাম্মদ আবদুল্লাহ মেমন টেপ রেকর্ডার থেকে এটিকে  গ্রন্থে রূপ দেন। সম্পাদনায় হাদিস ও মাসায়িলের পূর্ণাঙ্গ কাজ আঞ্জাম দেন মাওলানা সাজ্জাদ আহমদ ফয়সালাবাদী ও মাওলানা মুহাম্মদ আবদুল্লাহ ফয়সালাবাদি। এই দুই খণ্ডের বইটি ১৯৯৯ সালে মেমন পাবলিশার্স, করাচি দ্বারা প্রকাশিত হয়।   বৈশিষ্ট্য  এই গ্রন্থের প্রথম বৈশিষ্ট্য এটি হাদিস হতে উৎসারিত বর্তমান যুগের আধুনিক বিষয়াবলি সম্বলিত। দ্বিতীয় বৈশিষ্ট্য, তাকি উসমানির ইলহামি শব্দগুলো হুবহু বর্ণনা করা হয়েছে। তৃতীয় বৈশিষ্ট্য হলো, যেখানে কোরআনের আয়াত এসেছে সেগুলোর সূত্র উল্লেখ করা হয়েছে। চতুর্থ বৈশিষ্ট্য হলো, তিরমিযীর হাদিসগুলোর সূত্র দেওয়া হয়েছে। পঞ্চম বৈশিষ্ট্য হলো, যে হাদিসের অধীনে কোনো ফিকহি আলোচনা করা হয়েছে সেসব ফিকহি আলোচনা ইসলামি আইনের অনেক বিখ্যাত এবং কোথায় কোথায় রয়েছে তার সূত্র দেওয়া হয়েছে। যাতে কোনো ছাত্র ইচ্ছা করলেই বিস্তারিত সেসব বরাতের সাহায্যে নিতে পারে। এ কিতাবে আরেকটি নতুন পন্থা অবলম্বন করা হয়েছে, হাদিস ও মাসায়িল তাখরিজ পৃষ্ঠার নিচে না লিখে প্রতিটি হাদিস ও মাসআলার শেষে শুধু নম্বর লেখা হয়েছে। কিতাবের শেষে হাদিস ও মাসায়িল তাখরিজ নামে আলাদা পৃষ্ঠায় সেসব সূত্র ক্রমানুসারে লিখে দেওয়া হয়েছে। যাতে কিতাবের বর্ণনাধারা অটুট থাকে।  অনুবাদ  গ্রন্থটির বঙ্গানুবাদ করেছেন মুহসিন আল জাবির এবং সম্পাদনা করেছেন আব্দুল কুদ্দুস। যা আনোয়ার লাইব্রেরি থেকে দরসে তিরমিযী শিরোনামের বঙ্গানুবাদে ৪র্থ ও ৫ম খণ্ডে মুদ্রিত হয়েছে।   আরও দেখুন   তাকি উসমানির গ্রন্থপঞ্জি  তথ্যসূত্র   উদ্ধৃতি   গ্রন্থপঞ্জি      বহিঃসংযোগ   পূর্ণাঙ্গ তাকরিরে তিরমিযী  তাকরিরে তিরমিযী–এর বাংলা সংস্করণ, ৪ ও ৫  বিষয়শ্রেণী:ইসলাম বিষয়ক বই বিষয়শ্রেণী:ইসলামি সাহিত্য বিষয়শ্রেণী:উর্দু ভাষার বই বিষয়শ্রেণী:দেওবন্দি সাহিত্য বিষয়শ্রেণী:তাকি উসমানির বই বিষয়শ্রেণী:সুন্নি সাহিত্য বিষয়শ্রেণী:হাদিস বিষয়শ্রেণী:১৯৯৯-এর বই বিষয়শ্রেণী:সুনান আত-তিরমিজীর ব্যাখ্যা
দিমুথ করুনারত্নে (; জন্ম ২১ এপ্রিল ১৯৮৮; কলম্বো) হলেন একজন শ্রীলঙ্কান আন্তর্জাতিক খেলোয়াড়। তিনি হলেন বাহাতি উদ্বোধনী ব্যাটসম্যান এবং প্রথম-শ্রেণীর ক্রিকেট সিংহলিজ স্পোর্টস ক্লাবের হয়ে খেলে থাকেন।   খেলোয়াড়ী জীবন  করুনারত্নে কলম্বো সেন্ট জোসেফস কলেজ যোগ দেন; যেখান থেকে অনেক শ্রীলঙ্কান টেস্ট খেলোয়াড় তৈরী হয়েছে। উদাহরনস্বরূপ বলা যায়; চামিন্দা ভাস, অ্যাঞ্জেলো ম্যাথিউস এবং থিসারা পেরেরা এর মত দুর্দান্ত সব খেলোয়াড়গণ। তিনি ছিলেন স্কুল ক্রিকেট দলের রেকর্ড ভেঙে রেকর্ড গড়া একজন খেলোয়াড়। পরবর্তীতে শ্রীলঙ্কার অনূর্ধ্ব ১৯ দল এবং শ্রীলঙ্কা এ স্কোয়াডে তাকে অন্তর্ভুক্ত করা হয়। ২০১১ সালের জুনে তাকে সিনিয়র খেলোয়াড় হিসেবে একদিনের আন্তর্জাতিকে ইংল্যান্ড এবং স্কটল্যান্ড সফরের জন্য মনোনীত করা হয়। উক্ত সফরে ২টি ম্যাচে তিনি ইংল্যান্ড এর বিরুদ্ধে প্রথমটিতে মাত্র ৪ রান এবং দ্বিতীয়টিতে স্কটল্যান্ডের বিরুদ্ধে ৬০ রান করেন। তাকে টেষ্ট দলে অন্তর্ভুক্ত করা হয় দক্ষিণ আফ্রিকার বিরুদ্ধে ২০১১ সালের শেষ দিকে কিন্তু দুর্ভাগ্যজনক ৩টি টেষ্টের কোন ম্যাচে তাকে সুযোগ দেওয়া হয়নি।  ২০১২ সালে নিউজিল্যান্ড এর বিরুদ্ধে ঘরের মাটিতে টেস্ট দলে তাকে অন্তর্ভুক্ত করা হয়। তিনি তিলকরত্নে দিলশানের ইনজুরির সুযোগে দলে জায়গা পান। এই সিরিজে তার টেষ্ট অভিষেক হয় কিন্তু আন্তর্জাতিক স্টেডিয়ামে কিন্তু প্রথম ইনিংসে শূন্য রান করেন। যাহোক তিনি তার সামর্থ্য দেখান দ্বিতীয় ইনিংসে অপরাজিত অর্ধশতক করেন এবং দলের জয় নিশ্চিত করে মাঠ ছাড়েন।  নিউজিল্যান্ড সিরিজে টেষ্ট স্কোয়াডে নাম থাকায় তাকে পুনরায় অস্ট্রেলিয়া সফরের তিনটি টেষ্ট ম্যাচেও রাখা হয়। কিন্তু অস্ট্রেলিয়ার দুর্দান্ত পেস বোলিং এ্যাটাকে তিনি ভাল করতে পারেননি। সিডনিতে সিরিজের শেষ টেষ্টে তিনি তার সর্ব্বোচ্চ টেষ্ট রানের স্কোর গড়েন দ্বিতীয় ইনিংসে ৮৫ করেন ।   তথ্যসূত্র    আরও দেখুন   কুশল পেরেরা  শোয়েব মাকসুদ   বহিঃসংযোগ       বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:ওয়েয়াম্বার ক্রিকেটার বিষয়শ্রেণী:কলম্বো থেকে আগত ক্রিকেটার বিষয়শ্রেণী:সিংহলিজ স্পোর্টস ক্লাবের ক্রিকেটার বিষয়শ্রেণী:বাসনাহিরা নর্থের ক্রিকেটার বিষয়শ্রেণী:বাসনাহিরা ক্রিকেট ডান্ডির ক্রিকেটার বিষয়শ্রেণী:শ্রীলঙ্কা ক্রিকেট কম্বাইন্ড একাদশের ক্রিকেটার বিষয়শ্রেণী:হাম্বানতোতা ট্রুপার্সের ক্রিকেটার বিষয়শ্রেণী:ক্যান্ডি ডিস্ট্রিক্টের ক্রিকেটার
দেবেনদার সিংহ শোকেন (জন্ম: ১৮ জুন ১৯৫২) একজন প্রাক্তন আমলা এবং ভারতীয় রাজনীতিবিদ, যিনি দিল্লি থেকে ভারতীয় জনতা পার্টির সিনিয়র নেতা। তাঁর পিতা চৌঃ সুলতান সিং দিল্লির একজন সিনিয়র আমলা ছিলেন। তিনি ১৯৯৩ সালে নাঙ্গলাই জাট থেকে দিল্লি বিধানসভায় নির্বাচিত হয়েছিলেন এবং ১৯৯৯ সালে দিল্লি সরকারের পরিবহন ও উন্নয়ন মন্ত্রীর দায়িত্ব পালন করেছিলেন। News Headings   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:দিল্লির রাজ্য মন্ত্রিপরিষদের মন্ত্রী বিষয়শ্রেণী:দিল্লির ভারতীয় জনতা পার্টির রাজনীতিবিদ
প্রিস্টন লুক মমসেন (জন্ম: ১৪ অক্টোবর, ১৯৮৭) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত স্কটল্যান্ডীয় ক্রিকেটার। স্কটল্যান্ড জাতীয় ক্রিকেট দলের বর্তমান অধিনায়ক তিনি। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করে থাকেন তিনি। `দ্য হিট' ডাকনামে পরিচিত প্রিস্টন মমসেন ইংল্যান্ডের কাউন্টি ক্রিকেটে লিচেস্টারশায়ার ক্লাবের পক্ষে প্রতিনিধিত্ব করছেন।   প্রারম্ভিক জীবন  কোয়াজুলু-নাটালে অবস্থিত হিল্টন কলেজে অধ্যয়ন করেন। কলেজে অবস্থানকালে প্রথম একাদশের সদস্যসহ রাগবি দলেও প্রতিনিধিত্ব করেন তিনি। ২০০৬ সালের গ্রীষ্ম ও শীতকালীন মৌসুমে প্রশিক্ষণের উদ্দেশ্যে ক্রিকেট ও রাগবি বিষয়ে বৃত্তি নয়ে স্কটল্যান্ডের মোরে এলাকায় অবস্থিত গর্ডন্সটোন স্কুলে চলে যান। এ সময়েই তিনি স্কুলের প্রথম ছাত্র হিসেবে হাজার রান সংগ্রহ করেন।Preston Scores 1000 runs ফলশ্রুতিতে কেন্টের দ্বিতীয় একাদশে খেলার সুযোগ পান মমসেন।   খেলোয়াড়ী জীবন  ১০ জুন, ২০১০ তারিখে নেদারল্যান্ডসের বিপক্ষে সর্বপ্রথম প্রথম-শ্রেণীর ক্রিকেটে অংশগ্রহণ করেন।crick info  ২০১১ মৌসুমের পুরোটা সময় প্রথমবারের মতো স্কটল্যান্ড দলের পক্ষে খেলেন তিনি। স্কটল্যান্ডের সিবি৪০ দলে মনোনীত হন ও প্রথম সাত খেলায় দুইটি অর্ধ-শতকসহ ৬২.২০ গড়ে রান সংগ্রহ করেন। ঐ প্রতিযোগিতায় ৫৮.২৮ গড়ে ৪০৮ রান করেছিলেন তিনি। এরফলে স্কটল্যান্ড কর্তৃপক্ষ কর্তৃক তাকে পরের বছর খেলার জন্য পূর্ণকালীন চুক্তিতে আবদ্ধ করা হয়। কেন্ট ও নর্দাম্পটনশায়ার দল তাকে চুক্তিবদ্ধ করার ব্যাপারে উৎসাহিত হয়ে উঠে।Preston Mommsen's all-round talent attracting the English Counties  পূর্ণকালীন চুক্তিতে স্বাক্ষর করে ২০১২ সালের বিশ্ব টুয়েন্টি২০ প্রতিযোগিতায় অংশগ্রহণের প্রস্তুতিপর্বের অংশ হিসেবে মমসেন শীতকালীন সফরে দলের সাথে নামিবিয়া ও ভারত সফর করেন। তন্মধ্যে উইন্ডহকে নামিবিয়ার বিপক্ষে ১৯২ বলে ১০২ রানের প্রথম আন্তর্জাতিক শতক লাভ করেন।   ক্রিকেট বিশ্বকাপ  ৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ মমসেনকে অধিনায়কত্বের দায়িত্ব প্রদান করে তাদের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে কাইল কোয়েতজারের সাথে ৪র্থ উইকেটে স্কটল্যান্ড দল ৬০ রান করেন যা বিশ্বকাপে দলের সর্বোচ্চ জুটি। খেলায় তিনি দায়িত্বশীল ২৬ রান করেন। এছাড়াও স্কটল্যান্ডের বিশ্বকাপের ইতিহাসে যে-কোন জুটিতে এ সংগ্রহটি চতুর্থ সর্বোচ্চ রানের জুটি। ঐ খেলায় তার দল ১১৯ রানের বিশাল ব্যবধানে পরাজিত হয়।   তথ্যসূত্র   বিষয়শ্রেণী:স্কটল্যান্ডীয় ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ড জাতীয় ক্রিকেট দলের অধিনায়ক বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:ডারবান থেকে আগত ক্রিকেটার
এইচ. বিনোথ হলেন একজন ভারতীয় চলচ্চিত্র পরিচালক এবং লেখক যিনি তামিল সিনেমায় কাজ করেন। তিনি সাথুরাঙ্গা ভেট্টাই (২০১৪) এর মাধ্যমে পরিচালক হিসেবে আত্মপ্রকাশ করেন।  এরপর তিনি থেরান আধিগারম ওন্দ্রু (২০১৭), নেরকোন্ডা পারভাই (২০১৯), ভ্যালিমাই (২০২২), এবং থুনিভু (২০২৩) এর মতো চলচ্চিত্র পরিচালনা করেছেন।   চলচ্চিত্র ক্যারিয়ার  তিনি যথাক্রমে পাচক কুথিরা ও গলি সোডা- তে আর. পার্থিপান ও বিজয় মিল্টনের সহকারী পরিচালক হিসাবে কাজ করেছেন।    চলচ্চিত্রের তালিকা  বছরচলচ্চিত্রকৃতিত্বমন্তব্য পরিচালক লেখক গল্প ২০১৪সাথুরাঙ্গা ভেট্টাই     ২০১৭থেরান আধিগারম ওন্দ্রু      অপারেশন বাওয়ারিয়া ঘটনার উপর ভিত্তি করে। মনোনীত - সেরা পরিচালকের জন্য ফিল্মফেয়ার পুরস্কার - তামিল২০১৯ নেরকোন্ডা পারভাই      পিঙ্ক এর পূনর্নির্মাণ২০২২ওয়ালিমাই      ২০২৩থুনিভু      পোঙ্গল মুক্তি   তথ্যসূত্র   বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র পরিচালক বিষয়শ্রেণী:তামিলনাড়ুর চলচ্চিত্র পরিচালক বিষয়শ্রেণী:ভেল্লোর জেলার ব্যক্তি
রাহাত ফাতেহ আলী খান (, () (জন্ম: ডিসেম্বর ৯, ১৯৭৪) হলেন একজন পাকিস্তানি সঙ্গীত শিল্পী; যিনি প্রাথমিকভাবে মুসলিম সুফি হিসেবে ভক্তিমুলক গান গাইতেন। তিনি ওস্তাদ নুসরাত ফাতেহ আলী খানের ভাতিজা এবং ওস্তাদ ফররুখ ফতেহ আলী খানের পুত্র। এছাড়াও তিনি পুরাণখ্যাত কাওয়ালি শিল্পী ফাতেহ আলী খানের নাতি হন। কাওয়ালি ছাড়াও, তিনি গজল গাইতেন এবং অন্যান্য মৃদু সঙ্গীতেও খ্যাতি রয়েছে। তিনি বলিউডের জনপ্রিয় একজন নেপথ্য সঙ্গীতশিল্পী হিসেবে সুপরিচিত। তাঁর গাওয়া প্রথম বাংলা গান 'তোমার-ই নাম লেখা' এবং গানটি লিখেছেন বাংলাদেশি গীতিকার রবিউল আউয়াল। গানটি গেয়ে তিনি বাংলাদেশে বেশ প্রশংসিত হন।   প্রাথমিক জীবন রাহাত পাকিস্তানের পাঞ্জাব প্রদেশের ফয়সালাবাদে (পূর্বে লায়ালপুর নামে পরিচিত) কাওয়ালী এবং শাস্ত্রীয় ঐতিহ্যগত সঙ্গীতশিল্পীদের একটি পরিবারে জন্মগ্রহণ করেন।] তিনি ফারুখ ফাতেহ আলী খানের সন্তান। তিনি তার চাচা শাস্ত্রীয় সঙ্গীত ও কাওয়ালী শিল্পী নুসরাত ফাতেহ আলী খান এর কাছ থেকে সঙ্গীতের তালিম লাভ করেন।  কর্মজীবন thumb|right|200px|রাহাত ফাতেহ আলী খান রাহাতকে তার চাচা ওস্তাদ নুসরাত ফাতেহ আলী খান কর্তৃক কাওয়ালী সঙ্গীতের ঐতিহ্যেকে ধারণ করার লক্ষ্যে তৈরী করেন এবং মাত্র তিন বছর বয়স থেকে তিনি তার চাচা ও পিতার সাথে গাওয়া শুরু করেন।  ডিস্কগ্রাফি একক  ক্রমিক গান ১  পঙ্কজ ২  হাম পাকিস্তান ৩  আমান কি আশা ৪  বাতিয়া কারতে রাহো (জং) ২০১১ ৫  বাতিয়া কারতে রাহো (জং) ২০১২ ৬  নুর ই খুদা (পিটিভি রমজান গীত) ৭  আয়ে কাইদ ই জি ওকার (নাগমা - কাইদ পিটিভি) ৮  জিও কাহানি - শিরোনাম গান ৯  জারুরি  অ্যালবাম <div style="font-size: 95%"> বছরঅ্যালবাম ১৯৯৬ ম্যয় নে উসে দেখা হ্যায় (সঙ্গীত: নুসরাত ফাতেহ আলী খান) – পর্ব - ১  তথ্যসূত্র   বহিঃসংযোগ      [ Rahat Fateh Ali Khan Biography] All Music Guide  বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি সঙ্গীতশিল্পী বিষয়শ্রেণী:উর্দু নেপথ্য সঙ্গীতশিল্পী বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:পাঞ্জাবি ব্যক্তি বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে আইফা পুরস্কার বিজয়ী বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে স্ক্রিন পুরস্কার বিজয়ী বিষয়শ্রেণী:ফয়সালাবাদের ব্যক্তি বিষয়শ্রেণী:পাকিস্তানি গায়ক বিষয়শ্রেণী:পাকিস্তানি চলচ্চিত্রের সঙ্গীতশিল্পী বিষয়শ্রেণী:পাকিস্তানি কাওয়ালি শিল্পী বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:উর্দু ভাষার সঙ্গীতশিল্পী বিষয়শ্রেণী:ফতেহ আলি খানের পরিবার বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী বিষয়শ্রেণী:মুসলিম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। স্পষ্ট বিজ্ঞাপন এবং সূত্রগুলোও উইকিপিডিয়ার মানদণ্ড পূরণ করেনি।  ~ যুদ্ধমন্ত্রী আলাপ ১৭:৪৫, ২ মে ২০২০ (ইউটিসি) শারমিন সুলতানা উপমা   – (অপসারণের প্রস্তাবনা দেখুনলগ দেখুন) () উল্লেখযোগ্যতার মানদণ্ডে উত্তীর্ণ নয়। অর্থের বিনিময়ে সম্পাদনাকারী দ্বারা প্রণীত নিবন্ধ। — তানভির • ১৭:৩৫, ২ মে ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তানসেনের তানপুরা  একটি বাংলা ভাষার সঙ্গীত ভিত্তিক রহস্য ওয়েব ধারাবাহিক। ধারাবাহিকটি ঐতিহ্যবাহী ভারতীয় শাস্ত্রীয় সঙ্গীতের মাধ্যমে সঙ্গীতের সুর-তানের সাথে সম্পর্কযুক্ত। সৌমিক চট্টোপাধ্যায় পরিচালিত এই ধারাবাহিকটি আনন্দগড়ে  বিকাশ লাভ করে।  পুষ্পিতা মুখোপাধ্যায় এবং দেবশঙ্কর হালদার তানসেনার তানপুরার দ্বিতীয় মৌসুমে যোগ দিয়েছেন।  ২০২০ সালের ১৩ নভেম্বরে দ্বিতীয় মৌসুম প্রচারিত হয়    বর্ণনা  এই ধারাবাহিকের প্লট ভুতুড়ে ঘটনা ও সত্যের সন্ধানে একজন তরুণের ভ্রমণকে কেন্দ্র করে আবর্তিত হয়। তিনি সঙ্গীতের জাদু সহ বহু রহস্যে ভরা তানসেনার তানপুরার রহস্য সমাধানের উদ্দেশ্যে যাত্রা করেন।  ধারাবাহিকের প্রধান চরিত্রে রয়েছেন বিক্রম চট্টোপাধ্যায়, রূপশা চ্যাটার্জী, জয়তি ভাটিয়া, রজত গাঙ্গুলি, দেবেশ রায়চৌধুরী, সুজন মুখোপাধ্যায়, শুভাশিষ মুখোপাধ্যায়, ভাস্কর বন্দ্যোপাধ্যায়। ২২ শে জুন হইচই একটি অ্যানিমেটেড শট প্রকাশ করে যা গল্পের ইতিহাসে ফিরে আসে।    অভিনয়শিল্পী    বিক্রম চ্যাটার্জী - আলাপ চরিত্রে   রূপশা চ্যাটার্জী - শ্রুতি চরিত্রে   জয়তি ভাটিয়া - মধুবন্তী মিশ্র চরিত্রে   রজত গাঙ্গুলি - কেদার মিশ্র চরিত্রে   দেবেশ রায়চৌধুরী - বাহাদুর হুসেনের ভূমিকায়   নীল মুখার্জি - ললিত সেনের ভূমিকায়  শুভাশিষ মুখোপাধ্যায় - রামনিধি গোসাইন চরিত্রে  ভাস্কর বন্দ্যোপাধ্যায় - হেমন্ত গাঙ্গুলির চরিত্রে   দেবশঙ্কর হালদার - রঞ্জন ঘোষের ভূমিকায়   পুষ্পিতা মুখোপাধ্যায় - রোহিনী/রুনক বাই চরিত্রে   সৌরভ সাহা  কল্যাণ চ্যাটার্জী  সুনীল মিত্র চরিত্রে সুরজিৎ বন্দ্যোপাধ্যায়  অংগানা রায় তরুণ রোহিনী / তরুণ রওনক বাই চরিত্রে  তরুণ মধুবন্তী মিশ্র চরিত্রে অনুরাধা মুখার্জি  সত্যম ভট্টাচার্য  সুহোর্তো মুখোপাধ্যায়  সৌনক সামন্ত  গৌতম সিদ্ধার্থ ঘোষ  প্রদীপ ধর  প্রদীপ ভট্টাচার্য  সৌম্যদীপ বন্দ্যোপাধ্যায়  রুপম ছোটু  সৌমিত্র বন্দ্যোপাধ্যায়  গৌতম সাহা  অনির্বাণ পারিয়া  জগন্নাথ চক্রবর্তী   পর্ব    ১ম মৌসুম (২০২০)  ২০২০ সালের ২৬ জুনে বাংলা ওটিটি প্ল্যাটফর্ম হইচইয়ে ১ম মৌসুমের পাঁচটি পর্ব মুক্তির মাধ্যমে ধারাবাহিকটির স্ট্রিমিং শুরু হয়। তবে হইচই শীঘ্রই বাকি পর্বগুলো প্রকাশ করার প্রতিশ্রুতি দেয়। ২০২০ সালের ৩ জুলাই হইচইয়ে বাকি পর্বগুলো প্রকাশিত হয়।   ২য় মৌসুম (২০২০)    সঙ্গীত   শ্রীজাতোর রচিত মূল গানের সুরারোপ করেন জয় সরকার। "ছন্নছড়া মন" গানটি গেয়েছেন সোমলতা আচার্য চৌধুরী, জিমুট রায়, সোহম চক্রবর্তী।   তথ্যসূত্র    বহিঃসংযোগ     বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:ভারতীয় ওয়েব ধারাবাহিক বিষয়শ্রেণী:২০২০-এ অভিষিক্ত ওয়েব ধারাবাহিক বিষয়শ্রেণী:হইচই-এর মৌলিক অনুষ্ঠান
সৌমিত্র শেখর দে (সৌমিত্র শেখর নামে সমধিক পরিচিত) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের বাংলা বিভাগের অধ্যাপক এবং জাতীয় কবি কাজী নজরুল ইসলাম বিশ্ববিদ্যালয়ের ষষ্ঠ উপাচার্য।  শিক্ষাজীবন শেরপুর সদরে তার জন্ম। ১৯৯১ সালে জাহাঙ্গীরনগর বিশ্ববিদ্যালয় থেকে তিনি প্রথম শ্রেণীতে স্নাতকোত্তর পাশ করেন। তিনি রবীন্দ্রভারতী বিশ্ববিদ্যালয় থেকে বিদ্যাসাগর অধ্যাপক ড. ক্ষেত্র গুপ্তের তত্ত্বাবধানে পিএইচডি সম্পন্ন করেন।  কর্মজীবন তিনি ১৯৯৬ সালে চট্রগ্রাম বিশ্ববিদ্যালয়ের বাংলা বিভাগে এবং তার পরের বছর ঢাকা বিশ্ববিদ্যালয়ের বাংলা বিভাগের প্রভাষক হিসেবে যোগদান করেন। তিনি ঢাকা বিশ্ববিদ্যালয়ের ‘নজরুল গবেষণা কেন্দ্র’ এর পরিচালক ও ‘নজরুল -অধ্যাপক’ হিসেবে কর্মরত ছিলেন।  সৌমিত্র শেখর দে ২০২১ সালের ১৫ ডিসেম্বর জাতীয় কবি কাজী নজরুল ইসলাম বিশ্ববিদ্যালয়ের উপাচার্য হিসেবে নিয়োগ লাভ করেন এবং ১৯ ডিসেম্বর অনুষ্ঠানিকভাবে বিশ্ববিদ্যালয়টির ষষ্ঠ উপাচার্য হিসেবে দায়িত্বভার গ্রহণ করেন। ২০২৪ সালের ১৪ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।  প্রকাশনা  ‘গদ্যশিল্পী মীর মশাররফ’ (১৯৯৫; ২০০১; ২০১৫) নজরুল কবিতার পাঠভেদ ও অন্যান্য প্রসঙ্গ’ (২০০১) বাংলা ভাষা ও সাহিত্য জিজ্ঞাসা’ (২০০৪) ‘সিভিল সোসাইটি ও অন্যান্য প্রবন্ধ’ (২০০৪) ‘ব্যাকরণ সন্ধান’ (২০০৬) ‘কথাশিল্প অন্বেষণ’ (২০০৬) ‘সত্যেন সেনের উপন্যাসে জীবন ও শিল্পের মিথস্ক্রিয়া’ (২০০৭) ‘ষাটের কবিতাঃ ভালোবাসার শরবিদ্ধ কবিকূল’ (২০১০) ‘ভাষার প্রাণ ভাষার বিতর্ক’ (২০১১) ‘সরকারি কর্মকমিশন ও শিক্ষাভাবনা’ (২০১২) ‘ঢাকা বিশ্ববিদ্যালয়ঃ চেতনার বাতিঘর’ (২০১৩) ‘নজরুলঃ আন্তঃধর্মীয় সম্প্রীতি এবং শিল্পের বোধ’ (২০১৩) ‘মোসলেম ভারতঃ বিষয় বিশ্লেষণ’ (২০১৪; ২০১৯) ‘শিক্ষার ধারা পরীক্ষার কারা’ (২০১৭)  পদক  ঢাকা বিশ্ববিদ্যালয় ডিনস এওয়ার্ড (২০০১) ময়েনউদ্দীন ফাউন্ডেশন পদক (২০০৮)  নজরুল পদক (২০১৪)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশী হিন্দু বিষয়শ্রেণী:জাতীয় কবি কাজী নজরুল ইসলাম বিশ্ববিদ্যালয়ের উপাচার্য বিষয়শ্রেণী:বাঙালি হিন্দু বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাঙালি লেখক বিষয়শ্রেণী:২১শ শতাব্দীর বাংলাদেশী ব্যক্তি বিষয়শ্রেণী:শেরপুর জেলার ব্যক্তি
আভাস্বর-চিত্ত (, ) বা প্রভাস্বর-চিত্ত হলো বৌদ্ধ দর্শন অনুসারে প্রভাময় মনের প্রকৃতি। এটি একটি বৌদ্ধ শব্দ যা শুধুমাত্র পালি ত্রিপিটকে খুব কমই দেখা যায়, কিন্তু মহাযান সূত্রে এবং বৌদ্ধতন্ত্রের কেন্দ্রে এটি সাধারণ।Robert E. Buswell Jr., Donald S. Lopez Jr., The Princeton Dictionary of Buddhism, p. 653. এটিকে বিভিন্নভাবে "উজ্জ্বল প্রভাময় মন" বা "স্বচ্ছ প্রভাময় মন" হিসাবে অনুবাদ করা হয় যখন সম্পর্কিত শব্দটি "স্বচ্ছ জ্ঞান" হিসাবেও অনুবাদ করা হয়, অথবা তিব্বতি বৌদ্ধ প্রেক্ষাপটে "প্রভাময়" বা, পূর্বএশীয় প্রেক্ষাপটে "বিশুদ্ধতা"।Casey Alexandra Kemp, Luminosity, Oxford Bibliographies, LAST MODIFIED: 26 MAY 2016 DOI: 10.1093/OBO/9780195393521-0219  থেরবাদ সম্প্রদায়টি "উজ্জ্বল মন"কে ভবঙ্গ হিসেবে চিহ্নিত করে, থেরবাদ অভিধম্মে প্রস্তাবিত একটি প্রথম ধারণা। মহাযানের পরবর্তী সম্প্রদায়গুলি এটিকে বোধিচিত্ত ও তথাগতগর্ভ দিয়ে চিহ্নিত করে। বৌদ্ধতন্ত্র, মহামুদ্রা, ও জোগচেনের দর্শন এবং অনুশীলনে মনের আভা কেন্দ্রীয়ভাবে গুরুত্বপূর্ণ।   তথ্যসূত্র    উৎস             আরও পড়ুন     বহিঃসংযোগ   Pabhassara Sutta: Luminous    বিষয়শ্রেণী:বৌদ্ধ দার্শনিক ধারণা
নারীবাদী প্রতিরোধ বা ফেমিনিস্ট ফাইটব্যাক হল যুক্তরাজ্যে অবস্থিত একটি নারীবাদী পুঁজিবাদ বিরোধী কর্মী সমষ্টি।   ইতিহাস এবং দৃষ্টিভঙ্গি  নারীবাদী প্রতিরোধ কর্মীদের সমষ্টি গঠন শুরু হয়েছিল ২০০৬ এবং ২০০৭ সালে সম্মেলনের কর্মসূচীর পর।    রবিনসন যুক্তরাজ্যে যাকে "নারীবাদী সক্রিয়তার পুনরুত্থান" বলে অভিহিত করেছিলেন, নারীবাদী প্রতিরোধকে তার একটা অংশ হিসেবে বিবেচনা করা হয়।  ডিন একে সমাজতান্ত্রিক দল হিসেবে বর্ণনা করেছেন।    সক্রিয়তা  ২০০৮ সালে, লন্ডনের আন্ডারগ্রাউন্ড সাফাই কর্মীরা জীবনধারণের পক্ষে ন্যূনতম মজুরি, অসুস্থতার বেতন, ২৮ দিনের ছুটি, পেনশন হিসেবে চূড়ান্ত বেতন, বিনামূল্যে ভ্রমণের সুবিধা এবং তৃতীয় পক্ষের চাকরিচ্যুতির অবসানের দাবীতে ধর্মঘট শুরু করেছিল। এই ধর্মঘটকে নারীবাদী প্রতিরোধ সমর্থন করেছিল।    ২০১৫ সালের ৩১শে জানুয়ারী, নারীবাদী প্রতিরোধীরা আবাস কর্মী, ইউনিয়ন এবং প্রচারকদের সাথে যোগ দিয়ে  সিটি হলে লন্ডনের তৎকালীন মেয়র বরিস জনসনের কাছে মিছিল করে যায় এবং লন্ডনের জন্য আরও ভাল আবাসনের দাবি করে।   ২০১৭ সালে, নারীবাদী প্রতিরোধীরা লন্ডন স্কুল অফ ইকোনমিক্স সাফাই কর্মীদের ধর্মঘটকে সমর্থন করেছিল।   নারীবাদী প্রতিরোধীরা যুক্তি দেয় যে সরকারি খাতে ছাঁটাইয়ের ঘটনা মহিলাদের উপর একটি অসামঞ্জস্যপূর্ণ প্রভাব ফেলেছে।     তারা মহিলাদের উপর কঠোরতা দেখানোর ব্যবস্থার অসামঞ্জস্যপূর্ণ প্রভাব হিসাবে যা মনে করে তার বিরুদ্ধে প্রচারণা চালিয়েছিল।   নারীবাদী প্রতিরোধীরা তথাকথিত ফোকাস ই১৫ ক্যাম্পেইনকে সমর্থন করেছিল। এটি ছিল আবাসন সংকট  এবং যুক্তরাজ্যে উপলব্ধ সাশ্রয়ী আবাসনের অভাবের বিরুদ্ধে প্রচারাভিযান।  নারীবাদী প্রতিরোধ যুক্তরাজ্যের বেশ কয়েকটি গোষ্ঠী, সংগঠন এবং কর্মীদের মধ্যে রয়েছে, তাদের মধ্যে আছে ক্যালাইস মাইগ্রেন্ট সলিডারিটি, নো ওয়ান ইজ ইজলিগাল, লন্ডন নো বর্ডারস ইত্যাদি। এরা অভিবাসীদের অধিকার এবং তাদের চলাফেরার স্বাধীনতা এবং অভিবাসন নিয়ন্ত্রণের বিরুদ্ধে প্রচারণা চালাচ্ছে।    তথ্যসূত্র   বিষয়শ্রেণী:যুক্তরাজ্যের নারীবাদী সংগঠন